  Туспуктэм: vk.com (УМОО "ШУНДЫ") Наталия Сильвестрова Удмуртиын быдэ вуонлы сӥзем «Эру» шулдыръяськонэ куриськонъёсты кутыны кутскизы. Ужрад 21-тӥ пӧсьтолэзе Шаркан ёросысь Зар-Вишур гуртын ортчоз. Со сярысь йӧскалык политикая министерстволэн пресс-службаез ивортӥз. Шулдыръяськон улсын егитъёслэсь бадӟым улонэ выжыны дась луэмзэс эскерозы. Соос шаплы, чупрес луэмзэс, удмрт сям-йылолъёсты тодэмзэс возьматозы. Нылъёс но пиос ог-огзэс командаенызы тодматозы, творческой номерзэс возьматозы но мукет конкурсъёсы пыриськозы. 14-17 аресъем удмурт егитъёслэн командаоссылэсь (ньыль нылъёс но ньыль пиос) куриськонъёссэс 15-тӥ пӧсьтолэзёзь кутозы. Валатэтэн (положение) чӧлсконпусъя тодматскыны луэ. Тодэ вайытом, 2022-тӥ арын «Эру» шулдыръяськонын Татарстанысь удмурт пиналъёс вормизы. Тегъёс: удмуртъёс пиналъёс Шунды Шаркан Удмуртия  